གསུང༌མགུར།.
100.
༼གཏང་རག་འབུལ་བའི་གསུང༌མགུར།༽ གནམ་འོག་ཀུན་གྱིས་ཡ་ཝཱེར་དགའ་འབོད༌གྱིས།། 
དགའ་སྣང་དང་བཅས་ཡ་ཝཱེར་ཞབས་ཏོག༌སྒྲུབས། །དགའ་སྤྲོའི་མགུར་མ་ལེན་བཞིན་ཁོང་དྲུང༌ཤོག། 
ཡ་ཝཱེ་དཀོན་མཆོག་ལགས་པ་ཤེས་གྱུར༌ཅིག །རང་ཅག་ཁོང་གིས་མཛད་ཅིང་ཁོང་ལ༌གཏོགས། །ཁོང་གི་རྩྭ་ཁའི་ལུག་དང་མི་སྡེ་ཡིན།། 
བཀའ་དྲིན་དྲན་བཞིན་ཁོང་གི་རྒྱལ་སྒོ༌དང༌། །བསྟོད་པ་དང་བཅས་ཁོང་གི་ཁྱམས་རར༌ཞུགས། །གཏང་རག་འབུལ་ཞིང་ཁོང་གི་མཚན་ལ༌བསྟོད།། 
ཡ་ཝཱེ་ཡོངས་སུ་ལེགས་ཤིང་ཁོང་ཉིད༌ཀྱི། །བྱམས་དང་བརྩེ་བ་རྒྱུན་ནས་རྒྱུན་དུ༌གནས། །ཁོང་གི་དྲང་བདེན་མི་རབས་ཀུན་ལ༌གནས།། 
